CELEX: 62019CN0872
Language: bg
Date: 2019-11-28 00:00:00
Title: Дело C-872/19 P: Жалба, подадена на 28 ноември 2019 г. от Боливарска република Венецуела срещу решението, постановено от Общия съд (четвърти разширен състав) на 20 септември 2019 г. по дело T-65/18, Венецуела/Съвет

10.2.2020   
            
            
               BG
            
            
               Официален вестник на Европейския съюз
            
            
               C 45/27
            
         
      Жалба, подадена на 28 ноември 2019 г. от Боливарска република Венецуела срещу решението, постановено от Общия съд (четвърти разширен състав) на 20 септември 2019 г. по дело T-65/18, Венецуела/Съвет
      (Дело C-872/19 P)
      (2020/C 45/25)
      Език на производството: английски
      
         Страни
      
      
         Жалбоподател: Боливарска република Венецуела (представители: L. Giuliano и F. Di Gianni, avvocati)
      
         Друга страна в производството: Съвет на Европейския съюз
      
         Искания на жалбоподателя
      
      
                  —
               
               
                  да отмени обжалваното решение в частта, с която жалбата е отхвърлена като недопустима;
               
            
                  —
               
               
                  да обяви подадената от жалбоподателя жалба за допустима и да върне делото на Общия съд за произнасяне по същество; и
               
            
                  —
               
               
                  да осъди Съвета да заплати съдебните разноски по това производство и по производството пред Общия съд.
               
            
         Основания и основни доводи
      
      Жалбоподателят излага в подкрепа на жалбата си едно основание, разделено на три части.
      Общият съд погрешно е изтълкувал критерия за пряко засягане, предвиден в алинея четвърта на член 263 ДФЕС в светлината на решение Almaz-Antey:
      
                  1.
               
               
                  Общият съд е приложил неправилен критерий, за да прецени дали Боливарска република Венецуела е пряко засегната от оспорените разпоредби (1).
               
            
                  2.
               
               
                  Общият съд е допуснал грешка при прилагане на правото, тъй като е пропуснал някои съществени обстоятелства по настоящото дело, прилагайки критерия за пряко засягане, установен в решение Almaz-Antey.
               
            
                  3.
               
               
                  Общият съд е пренебрегнал фактическите последици от оспорените разпоредби за Боливарска република Венецуела.
               
            
         (1)  Решение (ОВППС) 2017/2074 на Съвета от 13 ноември 2017 година относно ограничителни мерки с оглед на положението във Венесуела (ОВ L 295, 2017 г., стр. 60).